text: NSÍ hevur í dag vunnið 2-1 á høgtflúgvandi víkingunum í Gøtu. Christian Høgni og Einar skutu okkara mál.
text: #000001
text: Eftir stórtapið í Klaksvík seinasta sunnudag skuldu okkara menn royna at reisa seg í dagsins dysti ímóti Víkingi. At spæla ímóti Víkingi er altíð trupult og í dag var einki undantak. Víkingarnir máttu vinna um teir skuldu halda sambandi við B36 og Eb/Streym, eins og okkara menn mugu fáa stig á kontoina aftur, um fjórða plássið, sum í løtuni gevur evrupeiska luttøku ikki skal koma í vanda.
text: #000002
text: Frá dystarbyrðjan sást týðuligani at okkara menn vóru rættuliga tendraðir og lógu tætt í mótstøðumonnunum. Men fyri tað mesta gekk tað fyri seg á miðvøllinum har tað bleiv veruliga kempa um hvønn bólt. Málmøguleikanir vóru ikki nógvir til hvørki av liðnum, men tá í 8 min vóru leiktir stríddi Mamuka seg innum Víkinga verjuna og leggur innfyri, men heimamennirnir fáa rudda burtur.
text: #000004
text: Tá ið 15 min. vóru leiktir sleppur Christian Høgni framvið fleiri mótstøðumonnum á miðjuni og spælir bóltin væl út í høgru síðu til Debes sum setir ferð á og fær lagt væl innfyri, men ein bláur er fyrstur á bóltinuum og fær rudda burtur. Christian Høgni var sera væl upplagdur í dag og var hann ein støðug hóttan fyri heimamennirnar við sínum skjótu driblingum.
text: #000005
text: Í 22 min. hava Víkingarnir fyrsta málmøguleikan, sum kom eftir eitt skjótálop, men Gango bjargar skotinum frá Finni Justinussen. Beint eftir hetta fara okkara menn í skjótálop, Christian Høgni og Debes spæla væl saman, men aftur hesaferð eydnast tað Víkingum at rudda burtur.
text: #000006
text: Í 25 min. er Christian Høgni aftur uppá spæl, er um at gerast leysur og fær skot á, men hettar verður tíverri blokerða í evstu løtu. Løtu seinni fara Víkingar í skjótálop sum endar við at Sølvi skjýtur beint framvið málinum hjá Andrassi Gango.
text: #000007
text: Tá ið 29 min. eru farnir má Mamuka fara av vøllinum við skaða og inn kemur Ari Ó. Ellingsgaard. Og Ari er uppá spæl beinavegin, vinnur ein nærdyst við Bárð úti í vinstru síðu og fær skrætt seg leysan, leggur væl innfyri til Christian Høgna, sum smekkar til, men tíverri kemur eitt Víkingabein í vegin.
text: #000008
text: Í 37 min. tekur Jónhard ein ordans solotúr, setir fleiri Víkingar av og endar hettar við at teir eru noyddir at fella hann nakað uttanfyri brotsteigin. Eiler dømir fríspark, sum Einar skjýtur, Geza Turi bjargar, men missir bóltin eitt sindur frá sær og er Ari skjótur á honum, men Geza fær akkurát fatur í bóltinum aftur áðrenn Ari fær sett fótin á. Ari spældi sera væl og skilagott og sær hann út til at hava sera góðan bóltførleika eins og hann er skjótur.
text: #000009
text: Tá ið uml. 40 min. eru leiktir dømir Eiler eitt ivasamt brotspark til Víking eftir at Gango og Finnur rendu saman. Sam Jacobsen setir bótin trygt í netið til støðuna 1-0 til Víking. Eftir hettar hendi ikki tað stóra, soleiðis at hettar eisini gjørdist hálvleiksstøðan.
text: #000010
text: Í seinna hálvleiki høvdu okkara menn vindin í ryggin. Teir settu ferðina upp og spældu sera væl efti jørð. Longu í 46 min. vóru Víkingarnir ávaraðir eftir at Jens stútaði eitt hornaspark beint uppum.
text: #000011
text: Tá ið uml. 50 min. eru leiktir fær NSÍ straffi eftir at Ble kennir seg noyddan at fella Christian Høgna sum var at gerast púra leysur inni í brotsteiginum. Christian Høgni setur brotssparkið trygt í netið til støðuna 1-1, og sjálvandi stór frøði á okkara leikarum og áðskoðarum.
text: #000012
text: NSÍ var nú klárt betra liðið og lá eitt mál avtrat líkasum í luftini. Og tá ið uml. 60 minuttir vóru leiktir skorðar Einar við høvdinum eftir hornasparks innlegg, til støðuna 2-1 til NSÍ. Hettar var eisini fult uppiborið og í tráð við leikgongdina. Víkingarnir tóktust skelkaðir og í eini roynd at koma afturíaftur í dystinum, bleiv Atli fluttur fram í álopið.
text: #000013
text: Seinasta fimtan minuttirnar av dystinum royndu Víkingarnir at leggja eitt trýst á okkara menn og gav hettar teimum nakrar møguleikar. Men teir vóru ikki nóg neyvir í avgerðandi løtunum soleiðis at dysturin endaði við einum 2-1 sigri til okkara menn.
text: #000014
text: Hettar var ein uppreisn til okkara menn, sum hava havt tað trupult seinastu tíðina. Avrikið í dag var eitt liðavrik, allir menn arbeiddu knallhart allan dystin og gav hettar eisini úrslit. Hettar er gott at hava við í viðførinum til næsta dyst, sum verður ímóti HB við Løkin mánakvøldið 10 okt.
text: #000015
text: Monrad dagsins maður móti B68
text: #000023
text: Tit hava valt Monrad til dagsins mann í 1-0 sigrinum móti B68 seinasta sunnudag. Monrad fekk 18% av teimum 120 atkvøðunum, meðan Sjúrður fekk 17% og Per fekk 15%. Vit ynskja Monrad tillukku við heiðrinum og honum og øllum hinum bestu eydnu seinnapartin. Vónandi møta vit væl upp á Skála kl. 14. Av Skála frættist...
text: #000024
text: Jann Martin Mortensen hevur longt sáttmálan við NSÍ. Jann Martin hevði eitt gott kappingarár í ár, og kunnu vit nú fegnast um at Jann Martin hevur longt sáttmálan við NSÍ. Tað er gott at eiga góðar stuðulsleikarar, sum ynskja at hjálpa og stuðla NSÍ. Vit ynskja Jann Martin tillukku við nýggja sáttmálanum. SAMAN...
text: #000027
text: NSÍ og KÍ leiktu venjingardyst við Løkin í kvøld. Dysturin var hampiliga ferðmikil, men nógvi vindurin gjørdi sítt til, at neyvleikin ikki altíð hóskaði til ferðina á spælinum. KÍ fekk einasta málið í fyrra hálvleiki, tá Hjalgrím hegnisliga setti bóltin undir tvørtræðið. Beint eftir hálvleik økti KÍ til 2-0, men eftir ein spennandi endaspurt gjørdist...
text: #000030
text: Jens – dagsins maður móti HB
text: #000034
text: Síðani dystin móti HB seinasta sunnudag hava tit havt høvi at velja dagsins mann móti HB. Nú atkvøðugreiðslan er stongd, liggur Jens Joensen klárt á odda við 23% av atkvøðunum. Hann fekk íalt 46 atkvøður av teimum 204 givnu atkvøðunum. Nummar tvey og trý eru Christian Høgni og Jan Ingi við ávikavist 14% og 9%....
text: #000035